*Projekts*

LATVIJAS REPUBLIKAS MINISTRU KABINETS

2017. gada \_\_\_.\_\_\_\_\_\_ Noteikumi Nr.

Rīgā (prot. Nr. \_\_\_\_\_§)

**Grozījumi Ministru kabineta 2016. gada 5. jūlija noteikumos Nr. 447 “Par valsts budžeta mērķdotāciju pedagogu darba samaksai pašvaldību vispārējās izglītības iestādēs un valsts augstskolu vispārējās vidējās izglītības iestādēs”**

Izdoti saskaņā ar

Vispārējās izglītības likuma

4. panta 3.1 un 3.2 punktu

1. Izdarīt Ministru kabineta 2016. gada 5. jūlija noteikumos Nr. 447 “Par valsts budžeta mērķdotāciju pedagogu darba samaksai pašvaldību vispārējās izglītības iestādēs un valsts augstskolu vispārējās vidējās izglītības iestādēs” (Latvijas Vēstnesis, 2016, 140. nr.) šādus grozījumus:

1.1. izteikt 2.3. un 2.4. apakšpunktu šādā redakcijā:

“2.3. pašvaldības līdz kārtējā gada 15. septembrim sagatavo pārskatu par mērķdotācijas izlietojumu par periodu no kārtējā gada 1. janvāra līdz 31.  augustam un līdz nākamā gada 15. janvārim – par periodu no iepriekšējā gada 1. septembra līdz iepriekšējā gada 31. decembrim atbilstoši normatīvajos aktos budžeta izdevumu klasifikācijas jomā noteiktajai atalgojuma klasifikācijai ([1.  pielikums](http://likumi.lv/ta/id/283668-par-valsts-budzeta-merkdotaciju-pedagogu-darba-samaksai-pasvaldibu-visparejas-izglitibas-iestades-un-valsts-augstskolu#piel1)) un iesniedz Izglītības un zinātnes ministrijai (turpmāk – ministrija) Ministriju, centrālo valsts iestāžu un pašvaldību budžeta pārskatu informācijas sistēmā (turpmāk – ePārskati). Apstiprinot pārskatu ePārskatu sistēmā, pašvaldības vadītājs vai viņa pilnvarotā persona apliecina, ka mērķdotācija izlietota atbilstoši mērķim – pedagogu darba samaksai un valsts sociālās apdrošināšanas obligātajām iemaksām. Ministrija viena mēneša laikā pārbauda un apstiprina pašvaldības iesniegtos un apstiprinātos pārskatus ePārskatu sistēmā.;

2.4. valsts augstskolu vispārējās vidējās izglītības iestādes līdz kārtējā gada 15.  septembrim sagatavo pārskatu par mērķdotācijas izlietojumu par periodu no kārtējā gada 1. janvāra līdz 31. augustam un līdz nākamā gada 15. janvārim – par periodu no iepriekšējā gada 1. septembra līdz iepriekšējā gada 31. decembrim atbilstoši normatīvajos aktos budžeta izdevumu klasifikācijas jomā noteiktajai atalgojuma klasifikācijai ([2. pielikums](http://likumi.lv/ta/id/283668-par-valsts-budzeta-merkdotaciju-pedagogu-darba-samaksai-pasvaldibu-visparejas-izglitibas-iestades-un-valsts-augstskolu#piel1)) un iesniedz ministrijai ePārskatos. Apstiprinot pārskatu ePārskatu sistēmā, izglītības iestādes dibinātājs vai viņa pilnvarotā persona apliecina, ka mērķdotācija izlietota atbilstoši mērķim – pedagogu darba samaksai un valsts sociālās apdrošināšanas obligātajām iemaksām. Ministrija viena mēneša laikā pārbauda un apstiprina valsts augstskolu vidējās izglītības iestāžu un tās dibinātāju iesniegtos un apstiprinātos pārskatus ePārskatu sistēmā.;

1.2. izteikt 6.2. apakšpunktu šādā redakcijā:

“6.2. 1.–6. klases skolēnu skaitam – koeficientu 1, bet, ja skolēnu skaits sākumskolā ir 70 skolēnu vai mazāk, – koeficientu 1,25. Izglītības iestāde, kas, pamatojoties uz starptautisku līgumu, īsteno vispārējās izglītības programmu, 1.-6.klases skolēnu skaitam piemēro koeficientu 1,3;”;

1.3. izteikt 8. punkta ievaddaļu šādā redakcijā:

“8. Ministrija aprēķina mērķdotāciju pedagogu darba samaksai periodam no kārtējā gada 1. septembra līdz nākamā gada 31. augustam, pamatojoties uz šo noteikumu 4. un 5. punktā minēto informāciju par bērnu un skolēnu skaitu attiecīgā gada 1. septembrī, ievērojot:”;

1.4. papildināt 8.1. apakšpunktu, aiz vārda “likmi” ar vārdiem un skaitli “atbilstoši šo noteikumu 9. punktā noteiktajam”;

1.5. izteikt 8.4. apakšpunktu šādā redakcijā:

 “8.4. papildu finansējumu izglītības iestādes vadītāja, viņa vietnieku un atbalsta personāla (bibliotekārs, logopēds, psihologs, speciālais pedagogs, pedagogs karjeras konsultants, pedagoga palīgs) darba samaksai (izņemot pašvaldību izglītības iestādēm bērnu no piecu gadu vecuma izglītošanā nodarbināto pirmsskolas izglītības pedagogu darba samaksai) 20,43% apmērā no aprēķinātās šo noteikumu 8.1. un 8.2. apakšpunktā minētās mērķdotācijas;”;

1.6. svītrot 10.punktu;

1.7. izteikt 11.1. apakšpunktā vārdus “iesniegušas attiecīgās nozares ministrijā” ar vārdiem “ievadījušas un apstiprinājušas sistēmā”;

1.8. izteikt 12.punktu šādā redakcijā:

“12. Novadu un republikas pilsētu pašvaldības mērķdotāciju izglītības iestādēm pedagogu darba samaksai sadala atbilstoši šiem noteikumiem un pedagogu darba samaksas noteikumos noteiktajām normām, sistēmā, piecu darba dienu laikā pēc mērķdotāciju sadalījuma apstiprināšanas Ministru kabinetā, ievadot informāciju par piešķirtās mērķdotācijas apjomu katrā izglītības iestādē, ievērojot šo noteikumu 9.punktā noteikto normētā skolēnu (bērnu) skaita attiecību pret vienu pedagoga mēneša darba likmi.”;

1.9. papildināt noteikumus ar 12.1 un 12.2 punktu šādā redakcijā:

“12.1 Novadu un republikas pilsētu pašvaldību izglītības iestāžu kopējais pedagogu tarifikācijās uz kārtējā gada 1.septembri neatspoguļotais finansējums nepārsniedz divus procentus no pašvaldībai piešķirtās mēneša mērķdotācijas.

12.2 Ministrija līdz kārtējā gada 1.novembrim ministrijas tīmekļa vietnē publisko informāciju par vienam mēnesim aprēķināto valsts mērķdotācijas apmēru katrai izglītības iestādei un pašvaldībai.”;

1.10. izteikt 13.punktu šādā redakcijā:

“13. Iestādes vadītāja un viņa vietnieku darba samaksas finansēšanai izlieto ne vairāk kā 15 % no šo noteikumu 8.1. un 8.2. apakšpunktā minētās mērķdotācijas.”;

1.11. svītrot 14. punktu;

1.12. papildināt noteikumus ar 17.1 punktu šādā redakcijā:

“17.1 Ja novadu un republikas pilsētu pašvaldību pārskatos, kas iesniedzami līdz 15.janvārim, uzrādītais atlikums, atbilstoši 1.pielikuma ailē “Atlikums uz pārskata perioda beigām” uzrādītajam, pārsniedz viena procenta apmēru no pašvaldībai piešķirtās mērķdotācijas iepriekšējā budžeta gadā, ministrija samazina mērķdotāciju pārsniegtās summas apmērā laika periodam no kārtējā budžeta gada 1.septembra līdz 31.decembrim.”;

1.13. papildināt noteikumus ar 23.1 punktu šādā redakcijā:

“23.1 Šo noteikumu 12.2 punkts stājas spēkā 2018.gada 1.septembrī.”;

1.14. izteikt 1. pielikumu jaunā redakcijā (1. pielikums);

1.15. izteikt 2.pielikumu jaunā redakcijā (2. pielikums).

2. Noteikumi stājas spēkā 2017. gada 1. septembrī.

Ministru prezidents Māris Kučinskis

Izglītības un zinātnes ministrs Kārlis Šadurskis

Iesniedzējs:

Izglītības un zinātnes ministrs Kārlis Šadurskis

Vizē:

Valsts sekretāra vietniece –

Struktūrfondu departamenta direktore,

valsts sekretāra pienākumu izpildītāja Santa Šmīdlere

24.07.2017.

784

A.Trokša 67047858

alise.troksa@izm.gov.lv